Olge Kolumbuseks omaenda sisimas, leidke uusi mandreid ja maailmu, avastage uusi teid, mida mööda võiksid liikuda mõtted ja mitte kaubad. Iga inimene on valitsejaks impeeriumi üle, mille kõrval tsaari valdused on kääbusriigike, jääminekust mahajäänud rüsihunnik. Ometi leidub isamaalasi, kellel puudub eneseaustus ja kes toovad suurema ohvriks väiksemale. Nad armastavad küll mulda, mis neid kunagi matab, ent ei kanna endas mingit tunnet vaimu vastu, mis võiks veel elustada nende savist keha.  Isamaalisus on neile kilgiks peas.